

Učebné osnovy
DEJEPIS


UČEBNÉ OSNOVY STUPEŇ VZDELANIA ISCED 2
VZDELÁVACIA OBLASŤ: Človek a spoločnosť
NÁZOV PREDMETU:  DEJEPIS
 
Časová dotácia: 
5. ročník: 66hodín
6. ročník: 66hodín
7. ročník: 33hodín
8 ročník: 33hodín
9. ročník: 66hodín
DEJEPIS
ÚVOD

Vzdelávací štandard nepredstavuje iba súhrn katalógov, ktoré stanovujú výkony a obsah vyučovacieho predmetu, ale je to predovšetkým program rôznych činností a otvorených príležitostí na rozvíjanie individuálnych učebných možností žiakov.
Vzdelávací štandard pozostáva z charakteristiky predmetu a základných učebných cieľov, ktoré sa konkretizujú vo výkonovom štandarde. Je to ucelený systém výkonov, ktoré sú vyjadrené kognitívne odstupňovanými konkretizovanými cieľmi – učebnými požiadavkami.
Tieto základné požiadavky môžu učitelia ešte viac špecifikovať, konkretizovať a rozvíjať v podobe ďalších blízkych učebných cieľov, učebných úloh, otázok, či testových položiek.
K vymedzeným výkonom sa priraďuje obsahový štandard, v ktorom sa zdôrazňujú pojmy ako kľúčový prvok vnútornej štruktúry učebného obsahu. Učivo je v ňom štruktúrované podľa jednotlivých tematických celkov a v chronologickom usporiadaní. Je to základ vymedzeného učebného obsahu. To však nevylučuje možnosť učiteľov tvorivo modifikovať stanovený učebný obsah v rámci školského vzdelávacieho programu podľa jednotlivých ročníkov.
Vzdelávací štandard z dejepisu ako program aktivity žiakov je koncipovaný tak, aby vytváral možnosti na tie kognitívne činnosti žiakov, ktoré operujú s pojmami, akými sú hľadanie, pátranie, skúmanie, objavovanie lebo v nich spočíva základný predpoklad poznávania a porozumenia minulosti. V tomto zmysle nemajú byť žiaci len pasívnymi aktérmi výučby a konzumentmi hotových poznatkov, ktoré si majú len zapamätať a následne zreprodukovať.

[image: ]Dejepis – nižšie stredné vzdelávanie

Vzdelávací štandard predmetu dejepis zároveň vytvára priestor na rozvoj prierezovej témy AI gramotnosť, a to najmä pri práci s prameňmi, informáciami a ich interpretáciou. Dejepis ako predmet systematicky rozvíja kritické myslenie, hodnotenie zdrojov a porozumenie súvislostiam, čím prirodzene podporuje zodpovedné, kritické a etické používanie digitálnych technológií a nástrojov umelej inteligencie primerane veku žiakov. (Doplnené v súlade s Dodatkom č. 17 k ŠVP – AI gramotnosť).

CHARAKTERISTIKA PREDMETU

Hlavnou funkciou dejepisu je kultivovanie historického vedomia žiakov ako celistvých osobností a uchovávanie kontinuity historickej pamäti v zmysle odovzdávania historických skúseností či už z miestnej, regionálnej, celoslovenskej, európskej alebo svetovej perspektívy. Súčasťou jej odovzdávania je predovšetkým postupné poznávanie takých historických udalostí, javov a procesov v čase a priestore, ktoré zásadným spôsobom ovplyvnili vývoj slovenskej i celosvetovej spoločnosti a premietli sa do obrazu našej prítomnosti. Žiaci si prostredníctvom dejepisu postupne osvojujú kultúru spoločenskej komunikácie a demokratické spôsoby svojho konania, lebo chápanie, vnímanie a porozumenie historických procesov predstavuje jeden zo základných predpokladov komplexného poznávania ľudskej spoločnosti.
V procese výučby dejepisu na základnej škole sa kladie osobitný dôraz na dejiny 19. a 20. storočia preto, lebo v nich môžeme nájsť z väčšej časti korene súčasných spoločenských javov i problémov. Dejepis vedie žiakov k vzťahu k vlastnej minulosti cez prizmu prítomnosti ako súčasti rozvíjania, korigovania, kultivovania a zachovávania ich historického vedomia, v ktorom rezonuje i vzťah k minulosti iných národov a etník. Rovnako tak k pochopeniu a rešpektovaniu kultúrnych a iných odlišností ľudí, rôznych diverzifikovaných skupín a spoločenstiev. Má tiež prispievať k rozvíjaniu hodnotovej škály demokratickej spoločnosti. Dejepis pripisuje dôležitosť aj demokratickým hodnotám európskej civilizácie.
V kontexte rozvoja umelej inteligencie predmet dejepis vedie žiakov k uvedomelému rozlišovaniu medzi historickými faktmi, interpretáciami a digitálne generovaným obsahom. Žiaci sú vedení k tomu, aby kriticky posudzovali informácie sprostredkované digitálnymi nástrojmi, vrátane nástrojov umelej inteligencie, a aby ich využívali ako podporný prostriedok pri učení sa, nie ako náhradu vlastného historického myslenia a hodnotenia. (Doplnené v súlade s Dodatkom č. 17 k ŠVP – AI gramotnosť).

	
	
	



CIELE PREDMETU

Žiaci
· nadobudnú spôsobilosť orientovať sa v historickom čase,
· nadobudnú spôsobilosť orientovať sa v historickom priestore,
· naučia sa čítať a používať dejepisnú mapu,
· získajú základné vedomosti a spôsobilosti z oblasti vybraných historických udalostí, javov, procesov z národných a svetových dejín,
· nadobudnú spôsobilosť pochopiť príčiny, priebeh a dôsledky historických udalostí,
· získajú schopnosti poznávať históriu na základe analýzy primeraných školských historických písomných, obrazových, hmotných a grafických prameňov a sú schopní týmto prameňom klásť primerane adekvátne otázky,
· rozvinú si komplex kompetencií – spôsobilostí, schopností rozvíjať a kultivovať kultúrny dialóg a otvorenú diskusiu ako základný princíp fungovania histórie i školského dejepisu v demokratickej spoločnosti.
· osvoja si postupne spôsobilosť historickej kultúry ako schopnosti orientovať sa v mnohosti kultúrnych situácií, v ktorých sa stretávame s históriou.
· rozvíjajú schopnosť kriticky pracovať s informáciami a výstupmi digitálnych technológií a nástrojov umelej inteligencie pri štúdiu dejín, s dôrazom na overovanie zdrojov, rozpoznávanie skreslení a zodpovedné používanie technológií.(Doplnené v súlade s Dodatkom č. 17 k ŠVP – AI gramotnosť).








Základné predmetové kompetencie (spôsobilosti)

Žiaci si kladú otázky a použijú ich na osvojovanie daných významov, ktoré súvisia s riešením základných operácií: s historickým časom
zaraďovať historické udalosti, javy, procesy a osobnosti chronologicky,
zaraďovať historické udalosti, javy, procesy a osobnosti synchrónne,
rozpoznať postupne nerovnomernosť historického vývoja,
využívať medzníky ako prostriedok orientácie v minulosti.

s historickým priestorom

rozlišovať miestny, regionálny, národný, globálny historický priestor,
zaraďovať historické udalosti, javy, procesy a osobnosti v historickom priestore,
rozpoznať podmienenosť medzi historickým priestorom a spôsobom života a obživy človeka, spoločnosti.

s historickými faktami, udalosťami, javmi a procesmi a ich hodnotiacim posudzovaním

vymedziť jednotlivú historickú udalosť, jav, proces, osobnosť,
popísať jednotlivé historické udalosti, javy, procesy, osobnosti na základe určujúcich znakov,
rekonštruovať konanie a postoje ľudí v minulosti,
skúmať konanie ľudí v daných podmienkach a vysvetľovať ho,
určiť príčiny jednotlivých historických udalostí, javov, procesov,
vymedziť dôsledky jednotlivých historických udalostí, javov, procesov,
rozpoznať charakteristické znaky jednotlivých historických období,
rozpoznať základné faktory, ktoré ovplyvňovali historický vývoj.
rozpoznať postupne nerovnomernosť historického vývoja,
využívať medzníky ako prostriedok orientácie v minulosti.

s historickým priestorom

rozlišovať miestny, regionálny, národný, globálny historický priestor,
zaraďovať historické udalosti, javy, procesy a osobnosti v historickom priestore,
rozpoznať podmienenosť medzi historickým priestorom a spôsobom života a obživy človeka, spoločnosti.

s historickými faktami, udalosťami, javmi a procesmi a ich hodnotiacim posudzovaním

vymedziť jednotlivú historickú udalosť, jav, proces, osobnosť,
popísať jednotlivé historické udalosti, javy, procesy, osobnosti na základe určujúcich znakov,
rekonštruovať konanie a postoje ľudí v minulosti,
skúmať konanie ľudí v daných podmienkach a vysvetľovať ho,
určiť príčiny jednotlivých historických udalostí, javov, procesov,
vymedziť dôsledky jednotlivých historických udalostí, javov, procesov,
rozpoznať charakteristické znaky jednotlivých historických období,
rozpoznať základné faktory, ktoré ovplyvňovali historický vývoj.

Žiaci aplikujú svoje otázky v nových situáciách, v skúmateľských postojoch a pracovných postupoch pri vyšetrovaní, pátraní v školských historických písomných, obrazových, grafických a hmotných prameňoch – stopách po minulosti
pri vymedzovaní predmetu skúmania, napríklad písomného úryvku z prameňa, mapy, grafu, diagramu,
pri vytvorení plánu skúmania, napríklad fotografie, historického obrazu,
pri komunikácii v tíme o výsledkoch skúmania, napríklad pästného klinu, nástroja pomocou zmyslov, v múzeu, archíve,
pri vytvorení záznamu zo skúmania, napríklad o ľuďoch, predmetoch a veciach na karikatúre, verbálneho textu. 
pri vyhľadávaní relevantných informácií
z rôznych zdrojov–textov verbálnych, obrazových, grafických, i z textov kombinovaných,
z učebníc, cvičebníc, pracovných zošitov, slovníka cudzích slov, atlasov, novín, časopisov, z webových stránok,
z populárno-vedeckej literatúry a historickej beletrie.
využíva digitálne nástroje a primerané nástroje umelej inteligencie na vyhľadávanie informácií pod vedením učiteľa, pričom kriticky posudzuje ich hodnovernosť a úplnosť. (Doplnené v súlade s Dodatkom č. 17 k ŠVP – AI gramotnosť).
pri využívaní týchto informácií a verifikovaní ich hodnoty

vyberaní informácií, napríklad z úryvku písomného prameňa, z učebnice, z internetu,
organizovaní informácií, napríklad prostredníctvom poznámok, kľúčových pojmov, pamäťových máp, obrazového materiálu,
porovnávaní informácií, napríklad podobnosti a odlišnosti, porovnať staré a nové, čo sa zmenilo a čo sa nezmenilo,
rozlišovaní a triedení informácií, napríklad rozlíšiť fakt, fikciu prostredníctvom karikatúry, legendy, povesti, spomienky,
zaraďovaní informácií, napríklad na časovú priamku historické udalosti, do tabuľky, grafu, diagramu,
kritickom zhodnotení rôznych zdrojov informácií, napríklad zhodnotením viacerých webových stránok na jednu tému
rozpoznáva rozdiel medzi historickým prameňom, interpretáciou a obsahom generovaným digitálnymi technológiami vrátane umelej inteligencie. (Doplnené v súlade s Dodatkom č. 17 k ŠVP – AI gramotnosť).
 pri štruktúrovaní výsledkov, výstupov a potvrdení vybraného postupu
zoradení výsledkov, napríklad na časovú priamku, do Vennovho diagramu, do tabuľky, do schém, rozpoznaní podstatného od nepodstatného, napríklad určovaním kľúčových pojmov, postupným vymedzovaním, historických pojmov v texte, zostavovaním pojmov do pamäťovej mapy,
· integrovaní výsledkov do chronologického a historického rámca, napríklad prostredníctvom chronologickej tabuľky,
· vyhodnocovaní správnosti postupu, napríklad overovaním historických faktov,
· tvorbe súboru vlastných prác, produktov (portfólio), napríklad obrazového materiálu, plagátu, letáku, nákresu, kresby.


„Učenie o histórii začína vtedy, keď žiak zameria svoju pozornosť, napríklad na základe otázky, záujmu či vonkajšieho podnetu vo vzťahu k histórii ako celku a vníma z nej vybrané primerané materiály z minulosti. S týmto materiálom potom pracuje pomocou vecnej analýzy. Ďalším jeho krokom je interpretácia popísaného a hľadanie vzťahov k iným historickým svedectvám. Následne žiak hľadá historický i osobný význam, vytvára hodnotový súd. Ten sa potom stáva východiskovým bodom pre proces komunikácie s ostatnými a podnecuje ďalšie otázky vo vzťahu k minulosti, prítomnosti a budúcnosti. Môže rovnako tak viesť ku konaniu, vytváraniu produktov žiakovej činnosti, k vlastnému zobrazeniu a výkladu histórie, čo možno tiež chápať ako určité rozšírenie histórie ako celku. Všetky tieto naznačené kroky možno zhrnúť do nasledujúcich špecifických kompetencií učenia sa o histórii. 1. pozorovanie 2. analýza 3. interpretácia 4. hodnotenie 5. produkcia.“
Uvedený komplex predmetových kompetencií sa konkretizuje vo vzdelávacom štandarde.
	
	
	




	
	
	




	
	
	




	
	
	



Vzdelávací ŠTANDARD
Človek v premenách času a priestoru

	Výkonový štandard
	Obsahový štandard

	Žiak na konci 5. ročníka základnej školy vie/dokáže:
· použiť správne pojmy, ktoré súvisia s tokom času,
· zakresliť na časovú priamku časové kategórie od blízkych po vzdialené,
· preskúmať okolie svojho bydliska,
· rozpoznať staré od nového
· rozpoznať, čo sa zmenilo za posledný rok jeho života,
· zaznamenať rozprávanie rodinných príslušníkov o minulosti,
· rozlíšiť jednotlivé generácie vo svojej rodine,
· rozlíšiť jednotlivé druhy historických prameňov,
· rozpoznať rozdiel medzi zemepisnou a dejepisnou mapou,
· zostaviť	obrazový	materiál	o	pohybe	ľudí	v minulosti a prítomnosti,
· pracovať so školskými historickými prameňmi, ktoré približujú
danú tematiku.
	
minulosť, prítomnosť, budúcnosť deň, mesiac, rok, dátum, letopočet kalendár
desaťročie, storočie, tisícročie bydlisko, obec, región, Slovensko rodinný album, fotografia
generácia, rodostrom
historické pramene (písomné, obrazové, hmotné) múzeum, knižnica, archív, školská kronika
mapa
vysťahovalectvo, prisťahovalectvo, stretávanie kultúr základné analytické otázky:
Kto je autorom prameňa? Kedy bol napísaný prameň? Čo je obsahom
prameňa? Komu bol prameň určený? Aký bol zámer autora prameňa?



	
	
	



Človek a komunikácia

	Výkonový štandard
	Obsahový štandard

	Žiak na konci 5. ročníka základnej školy vie/dokáže:
	jazyk, písmo, kniha, noviny, rozhlas, televízia, internet

	· rozlíšiť jednotlivé druhy komunikácie medzi ľuďmi,
	náboženstvo

	· prerozprávať príbeh z minulosti svojho regiónu,
	legendy, mýty, povesti

	· identifikovať	dôsledky	konfliktov	a vojen	pre	človeka
	konflikt, vojna, detský vojak, mier, obete

	a prostredie, v ktorom žije,
	detská práca

	· zdôvodniť stálu prítomnosť vojen v minulosti a prítomnosti,
	

	· pracovať so školskými historickými prameňmi, ktoré približujú
	

	danú tematiku.
	


Obrazy pravekého sveta

	Výkonový štandard
	Obsahový štandard

	Žiak na konci 6. ročníka základnej školy vie/dokáže:
· rozpoznať rozdiely v spôsobe obživy a života pravekých zberačov, lovcov a roľníkov,
· porovnať výhody a nevýhody kamenných a kovových nástrojov, resp. zbraní,
· zdôvodniť oddelenie remeselníkov od roľníkov,
· pracovať	so	školskými	historickými	prameňmi	z daného historického obdobia.
	
zberač, lovec, roľník


kameň, meď, bronz, železo, oppidum



	
	
	



Obrazy starovekého sveta

	Výkonový štandard
	Obsahový štandard

	Žiak na konci 6. ročníka základnej školy vie/dokáže:
	riečne civilizácie, deľba práce

	· odhaliť vzťah medzi prírodnými podmienkami údolí veľkých riek
	mestský štát

	a vznikom prvých štátov,
	polis,

	· rozlíšiť jednotlivé vrstvy spoločnosti v mestskom štáte,
	aténska demokracia, olympijské hry

	· identifikovať poznatky obyvateľov najstarších štátov, ktoré nám
	republika, cisárstvo,

	slúžia dodnes,
	Limes Romanus,

	· určiť hlavné znaky aténskej demokracie,
	judaizmus, kresťanstvo, Biblia

	· vymedziť hlavné znaky rímskej republiky,
	islam, Korán

	· zdôvodniť premenu rímskej republiky na ríšu,
	

	· rozpoznať príčiny budovania rímskej hranice pozdĺž Dunaja,
	

	· zhromaždiť informácie o prítomnosti Rimanov na našom území,
	

	· zhrnúť príčiny zániku Rímskej ríše,
	

	· zhodnotiť prínos antickej kultúry pre našu prítomnosť,
	

	· zostaviť turistického sprievodcu o divoch starovekého sveta,
	

	· pracovať	so	školskými	historickými	prameňmi	z daného
	

	historického obdobia.
	



	
	
	



Obrazy stredovekého sveta

	Výkonový štandard
	Obsahový štandard

	Žiak na konci 6. ročníka základnej školy vie/dokáže:
· objasniť fungovanie stredovekej spoločnosti na základe vazalských vzťahov,
· identifikovať spôsob života a obživy jednotlivých sociálnych vrstiev stredovekej spoločnosti,
· vysvetliť fungovanie stredovekého mesta,
· zdôvodniť význam kláštora pre hospodárstvo a kultúru,
· pracovať	so	školskými	historickými	prameňmi	z daného historického obdobia.
	
kráľ, léno, vazal, lénny systém, šľachta, duchovenstvo poddaní, mestské obyvateľstvo
hrad, dedina, mesto, kláštor, univerzita


Predkovia Slovákov v Karpatskej kotline

	Výkonový štandard
	Obsahový štandard

	Žiak na konci 7. ročníka základnej školy vie/dokáže:
· rozlíšiť kľúčové udalosti z obdobia Veľkej Moravy,
· rozpoznať kultúrny odkaz Veľkej Moravy,
· pracovať	so	školskými	historickými	prameňmi	z daného historického obdobia.
	
Samova ríša, Franská ríša, Byzantská ríša Veľká Morava
byzantská misia



	
	
	



Slováci v Uhorskom kráľovstve

	Výkonový štandard
	Obsahový štandard

	Žiak na konci 7. ročníka základnej školy vie/dokáže:
	
	Uhorsko

	· rozlíšiť kľúčové udalosti stredovekého Uhorska,
	
	dynastie

	· rozpoznať mnohonárodnostný charakter Uhorska,
	
	kolonizácia

	· zdôvodniť politický a hospodársky rozmach Uhorska,
	
	banské mestá

	· vytvoriť turistického sprievodcu po banských mestách,
	
	

	· pracovať	so	školskými	historickými	prameňmi
	z daného
	

	historického obdobia.
	
	


Obrazy novovekého sveta

	Výkonový štandard
	Obsahový štandard

	Žiak na konci 7. ročníka základnej školy vie/dokáže:
· rozpoznať dôsledky vynálezu kníhtlače na človeka a spoločnosť,
· vymedziť hlavné príčiny a dôsledky zámorských objavov,
· porovnať proces výroby v cechu a manufaktúre,
· zovšeobecniť hlavné myšlienky reformácie,
· pracovať	so	školskými	historickými	prameňmi	z daného historického obdobia.
	mešťan, humanizmus a renesancia kolónie, kolonializmus
remeselník, cech, manufaktúra reformácia, protestant, katolík



	
	
	



Habsburská monarchia na prahu novoveku

	Výkonový štandard
	Obsahový štandard

	Žiak na konci 7. ročníka základnej školy vie/dokáže:
· rozpoznať hlavné zmeny v Uhorsku po roku 1526,
· vystihnúť spoločné znaky protihabsburských povstaní v Uhorsku,
· pracovať	so	školskými	historickými	prameňmi	z daného historického obdobia.
	Moháč, Turci Bratislava Habsburgovci protireformácia


Zrod modernej doby

	Výkonový štandard
	Obsahový štandard

	Žiak na konci 8. ročníka základnej školy vie/dokáže:
· zhrnúť základné myšlienky osvietenstva,
· rozpoznať viedenský kongres ako medzník vo vývoji európskych dejín,
· porovnať proces výroby v cechu, manufaktúre a továrni,
· vystihnúť základné znaky priemyselnej revolúcie,
· zdôvodniť vplyv zjednotených štátov	na mocenské pomery v Európe,
· pracovať	so	školskými	historickými	prameňmi	z daného
historického obdobia.
	
osvietenstvo
Veľká francúzska revolúcia priemyselná revolúcia továreň, podnikateľ, robotník národný štát, nacionalizmus militarizácia



	
	
	




Moderný slovenský národ

	Výkonový štandard
	Obsahový štandard

	Žiak na konci 8. ročníka základnej školy vie/dokáže:
· zhodnotiť význam osvietenských reforiem,
· rozpoznať ciele slovenského národného hnutia,
· vystihnúť, čo sa zmenilo a čo sa nezmenilo v postavení Slovákov po revolúcii,
· určiť príčiny a dôsledky vysťahovalectva z Rakúsko– Uhorska,
· pracovať	so	školskými	historickými	prameňmi	z daného historického obdobia.
	tereziánske a jozefínske reformy spisovný jazyk
revolučný rok 1848/49 Slovenská národná rada,
Matica slovenská
rakúsko – uhorské vyrovnanie
modernizácia, industrializácia maďarizácia



	
	
	



Obrazy prvej svetovej vojny

	Výkonový štandard
	Obsahový štandard

	Žiak na konci 9. ročníka základnej školy vie/dokáže:
· porovnať ciele štátov Dohody a Trojspolku,
· rozpoznať útrapy ľudí na fronte a v zázemí počas prvej svetovej vojny,
· identifikovať ciele domáceho a zahraničného odboja,
· zdokumentovať pomocou mapy zmeny po zániku Rakúsko – Uhorska,
· vyhľadať svedectvá týkajúce sa prvej svetovej vojny,
· pracovať	so	školskými	historickými	prameňmi	z daného historického obdobia.
	
Dohoda, Trojspolok front, zázemie
československé légie
Parížska mierová konferencia
nástupnícke štáty po prvej svetovej vojne Československá republika


Európa v medzivojnovom období

	Výkonový štandard
	Obsahový štandard

	Žiak na konci 9. ročníka základnej školy vie/dokáže:
· objasniť základné znaky parlamentnej demokracie,
· rozlíšiť demokratický a nedemokratický charakter štátu,
· rekonštruovať každodenný život v diktatúrach,
· pracovať	so	školskými	historickými	prameňmi	z daného historického obdobia.
	parlamentná demokracia komunizmus, fašizmus, nacizmus



	
	
	



Československo v medzivojnovom období ( 1918 - 1939)

	Výkonový štandard
	Obsahový štandard

	Žiak na konci 9. ročníka základnej školy vie/dokáže:
· identifikovať politický systém ČSR,
· rozpoznať mnohonárodnostný charakter ČSR,
· porovnať hospodársku situáciu v Čechách a na Slovensku,
· rozpoznať dôsledky rozbitia ČSR,
· pracovať	so	školskými	historickými	prameňmi	z daného historického obdobia.
	Česi, Slováci, národnostné menšiny kultúra, spolky, školstvo
centralizmus, autonómia


Obrazy druhej svetovej vojny

	Výkonový štandard
	Obsahový štandard

	Žiak na konci 9. ročníka základnej školy vie/dokáže:
	fašistická os

	· vymedziť kľúčové medzníky druhej svetovej vojny,
	protihitlerovská koalícia

	· vyhľadať svedectvá o útrapách ľudí na fronte a v zázemí počas
	totálna vojna

	druhej svetovej vojny,
	protifašistický odboj

	· spracovať holokaust na konkrétnom príbehu,
	holokaust, koncentračné tábory

	· pracovať	so	školskými	historickými	prameňmi	z daného
	

	historického obdobia.
	



	
	
	


Slovenský štát (1939-1945)

	Výkonový štandard
	Obsahový štandard

	Žiak na konci 9. ročníka základnej školy vie/dokáže:
	totalitný režim

	· porovnať	politický	systém	Slovenského	štátu	s politickým
	židovský kódex

	systémom ČSR,
	deportácie

	· rozpoznať vzťahy medzi Nemeckom a Slovenským štátom,
	odboj

	· zhodnotiť hospodársky a kultúrny rozvoj Slovenského štátu
	Slovenské národné povstanie

	· konkretizovať postupné obmedzovanie práv a slobôd židovských
	

	spoluobčanov,
	

	· zhodnotiť význam Slovenského národného povstania,
	

	· pracovať	so	školskými	historickými	prameňmi	z daného
	

	historického obdobia.
	


Rozdelený svet

	Výkonový štandard
	Obsahový štandard

	Žiak na konci 9. ročníka základnej školy vie/dokáže:
· rozpoznať vplyv bipolárneho sveta na každodenný život,
· nájsť prejavy odporu obyvateľstva vo východnom bloku,
· vystihnúť základné medzníky procesu európskej integrácie,
· pracovať	so	školskými	historickými	prameňmi	z daného historického obdobia.
	OSN
superveľmoci: USA, ZSSR železná opona, studená vojna hospodárske a vojenské bloky hrozba jadrovej vojny
dekolonizácia,
svet ako „globálna dedina“



Československo za železnou oponou

	Výkonový štandard
	Obsahový štandard

	Žiak na konci 9. ročníka základnej školy vie/dokáže:
· rozpoznať dôsledky februárového prevratu,
· zdokumentovať prejavy totality,
· identifikovať premeny vidieka a mesta,
· spracovať spomienky svedka augustových udalostí,
· zistiť konkrétne prejavy „normalizácie“ v každodennom živote,
· pracovať	so	školskými	historickými	prameňmi	z daného historického obdobia,
	Február, politické procesy
znárodnenie, kolektivizácia, industrializácia Pražská jar
„normalizácia“
Charta 77, disident
sviečková manifestácia, nežná revolúcia


Slovensko po roku 1989

	Výkonový štandard
	Obsahový štandard

	Žiak na konci 9. ročníka základnej školy vie/dokáže:
· identifikovať hlavné zmeny v Československu po roku 1989,
· určiť príčiny rozdelenia Českej a Slovenskej republiky,
· rozpoznať podoby spolužitia Čechov a Slovákov v 20. storočí,
· určiť	výhody	a nevýhody	voľného	pohybu	osôb	a tovaru v Európskej únii,
· pracovať	so	školskými	historickými	prameňmi	z daného
historického obdobia.

	parlamentná demokracia
rozdelenie Československa, vznik Slovenskej republiky vstup Slovenskej republiky do NATO a Európskej únie




Pri všetkých tematických celkoch vzdelávacieho štandardu (5. – 9. ročník) sa uplatňuje nasledovné záväzné usmernenie ohľadom AI:

Pri práci s historickými prameňmi, mapami, obrazovým a textovým materiálom učiteľ cielene rozvíja prvky AI gramotnosti, najmä:
· kritické hodnotenie zdrojov informácií,
· porovnávanie ľudského výkladu dejín s digitálne generovanými súhrnmi,
· uvedomovanie si rizík skreslenia, zjednodušenia alebo chybovosti výstupov AI,
· etické a bezpečné používanie digitálnych technológií.
Príklady integrácie (nezáväzné metodické odporúčania):
· 5. – 6. ročník: porovnávanie učebnicového textu s digitálnym zhrnutím vytvoreným pomocou AI pod vedením učiteľa.
· 7. – 8. ročník: kritická analýza rôznych interpretácií historickej udalosti, diskusia o tom, prečo sa môžu líšiť.
· 9. ročník: posudzovanie vierohodnosti digitálnych informácií, propaganda, manipulácia a historické paralely s dnešným mediálnym prostredím

Pri realizácii prierezovej témy AI gramotnosť v predmete dejepis sa uplatňujú tieto zásady vekovej primeranosti a bezpečnosti:
· používanie AI nástrojov výlučne pod pedagogickým vedením,
· dôraz na ochranu osobných údajov a digitálny wellbeing,
· primeranosť obsahu k veku a kognitívnym schopnostiam žiakov,
· posilňovanie osobnej zodpovednosti žiakov za vlastnú prácu a závery.(Doplnené v súlade s Dodatkom č. 17 k ŠVP – AI gramotnosť).

